La V edició de la Travessia Canal de Nado se celebra aquest dissabte a la platja de Gandia
16 abril 2025

## La V edició de la Travessia Canal de Nado se celebra aquest dissabte a la platja de Gandia16 abril 2025Última actualització: 16 abril 2025

![](../gestion/img/0994a31251d28d25fe82b71a9bf68aade7ed969d98ae9d0759112cc56c601191.jpg)  
  

El regidor d’Esports, Jesús Naveiro, acompanyat per la presidenta del Club Natació i Esports Gandia (NiE), Pilar Martí, han comparegut este matí en roda de premsa per a presentar les últimes novetats de la V edició de la Travessia Canal de Nado, que se celebrarà a la platja de Gandia el pròxim 19 d’abril a partir de les 9.45 hores. Les persones interessades a participar poden fer-ho fins divendres que ve.

La distància de la competició serà de 2.200 metres, i l’eixida i la meta de la prova tindran lloc a l’altura del Passeig Marítim, 85. Es tracta d’un recorregut rectangular que ressegueix la línia de sorra.

Tal com ha informat Saverio, ja s’han inscrit 240 nadadors procedents de la Comunitat Valenciana, Múrcia, Aragó, Comunitat de Madrid, País Basc, Galícia, etc., per la qual cosa la prova també repercuteix directament en l’economia i en el sector turístic local.

Pel que fa a les categories i premis, Naveiro ha informat que hi haurà premis per als tres primers classificats de cada categoria i que hi haurà categoria femenina i masculina en sénior, Màster 30, Màster 40, Màster 50 i Màster 60. L’edil ha agraït al Club la iniciativa i ha convidat la ciutadania i les persones que ens visiten estos dies que acudisquen i gaudisquen de la prova.

Martí ha agraït al Consistori la implicació per facilitar l’organització de la travessia i ha destacat que en cinc anys la prova ha passat de 100 a pràcticament 300 inscrits que s’esperen enguany.

D’altra banda, la presidenta del NiE ha destacat l’obligació d’utilitzar neoprè per a realitzar la prova, ja que s’espera que la temperatura de l’aigua estiga al voltant dels 17 graus.